CELEX: 32022R0149
Language: bg
Date: 2022-02-03 00:00:00
Title: Регламент (ЕС) 2022/149 на Съвета от 3 февруари 2022 година за изменение на Регламент (ЕС) № 101/2011 относно ограничителни мерки, насочени срещу определени лица, образувания и органи с оглед на положението в Тунис

4.2.2022   
               
               
                  BG
               
               
                  Официален вестник на Европейския съюз
               
               
                  L 25/7
               
            
         РЕГЛАМЕНТ (ЕС) 2022/149 НА СЪВЕТА
         от 3 февруари 2022 година
         за изменение на Регламент (ЕС) № 101/2011 относно ограничителни мерки, насочени срещу определени лица, образувания и органи с оглед на положението в Тунис
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение 2011/72/ОВППС на Съвета от 31 януари 2011 г. относно ограничителни мерки, насочени срещу определени лица и образувания с оглед на положението в Тунис (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕС) № 101/2011 на Съвета (2) е наложено замразяване на активите съгласно Решение 2011/72/ОВППС, насочено срещу определени лица и образувания, за които е установено, че са отговорни за присвояване на държавни средства на Тунис.
                  
               
                     (2)
                  
                  
                     На 3 февруари 2022 г. Съветът прие Решение (ОВППС) 2022/154 (3) за изменение на Решение 2011/72/ОВППС по отношение на условията, при които може да бъде продължено замразяването на финансовите средства на починало лице.
                  
               
                     (3)
                  
                  
                     Посоченото изменение попада в обхвата на Договора и следователно за неговото прилагане са необходими регулаторни действия на равнището на Съюза, по-специално с цел да се осигури еднообразно прилагане във всички държави членки.
                  
               
                     (4)
                  
                  
                     Поради това Регламент (ЕС) № 101/2011 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕС) № 101/2011 се изменя, както следва:
            
                        1)
                     
                     
                        вмъква се следният член:
                        
                           „Член 2а
                           Ако лице, включено в списъка в приложение I, почине:
                           
                                       а)
                                    
                                    
                                       ако преди да почине това лице е било осъдено по наказателен ред за присвояване на държавни средства, финансовите средства и икономическите ресурси, които са му принадлежали или са били притежавани, държани или контролирани от него, остават замразени до изпълнението на съдебните разпореждания за възстановяване на присвоените държавни средства и плащане на глобите;
                                    
                                 
                                       б)
                                    
                                    
                                       ако преди да почине това лице не е било осъдено по наказателен ред, финансовите средства и икономическите ресурси, които са му принадлежали или са били притежавани, държани или контролирани от него, остават замразени за разумен срок, при спазване на член 12, параграф 5. Ако в този срок бъде предявен граждански или административен иск за възстановяване на присвоени държавни средства, финансовите средства и икономическите ресурси, които са принадлежали на това лице или са били притежавани, държани или контролирани от него, остават замразени до отхвърлянето на иска, а ако той бъде уважен – до изпълнението на съдебното разпореждане за възстановяване на присвоените средства.“;
                                    
                                 
                     
                  
                        2)
                     
                     
                        в член 12 се добавя следният параграф:
                        
                           „5.   Съветът изменя списъка в приложение I както намери за необходимо, след като установи, че посочените в член 2а условия за продължаване на замразяването на финансовите средства и икономическите ресурси, които са принадлежали на починалото лице или са били притежавани, държани или контролирани от него, вече не са изпълнени.“
                        
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 февруари 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  ОВ L 28, 2.2.2011 г., стр. 62.
         
            (2)  Регламент (ЕС) № 101/2011 на Съвета от 4 февруари 2011 г. относно ограничителни мерки, насочени срещу определени лица, образувания и органи с оглед на положението в Тунис (ОВ L 31, 5.2.2011 г., стр. 1).
         
            (3)  Решение (ОВППС) 2022/154 на Съвета от 3 февруари 2022 г. за изменение на Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис (вж. страница 2022/154 от настоящия брой на официален вестник).